नेता विमलेन्द्र निधि, कृष्ण सिटौला, रमेश लेखक, विजकुमार गच्छदार, शेखर कोइरालालगायतका नेताहरू भने आफ्नै जिल्लामा हुने चुनावी सभा तथा कार्यकर्ता भेटघाटमा व्यस्त छन् । कांग्रेस पार्टी कार्यालयका मुख्य सचिव कृष्णप्रसाद पौडेलले प्रधानमन्त्रीसहित केही शीर्ष नेताहरू चुनावी सभामा सहभागी हुन जाने जानकारी दिए । तर सोबारे भने टुंगो लाग्न बाँकी रहेको उनले बताए । उनले पार्टीका केन्द्रीय सदस्यहरूसमेत आ–आफ्ना जिल्ला तथा छिमेकी जिल्लाहरूमा रहेर निर्वाचनका गतिविधिमा सहभागी हुने जानकारी दिए । कांग्रेसले आइतबार मात्रै पहिलो चरणमा निर्वाचन हुने ३२ जिल्लामा जिल्ला कमान्डर खटाएको छ ।
